2015
2015 (эки миң он бешинчи) жыл — григорий календары боюнча бейшемби күнү башталат. Бул жыл биздин замандын 2015, 3-миңжылдыктын 15, ХХI кылымдын 15-жылы болуп эсептелинет. 
 Эл аралык жарык жана жарык технологияларынын жылы (БУУнун A/RES/68/221 резолюциясы).
 да Алыкул Осмоновдун 100 жылдыгы белгиленет.

Негизги окуялар

Январь 
 1-январь:
 Литва Евробиримдиктин 19-мүчөсү болуп, евро валютасына өттү.
 Евразиялык Экономикалык Биримдик өз ишин баштады.
 Крым жарым аралында өткөөл мезгил аяктады.
 7-январь — Парижде теракт болгон. "Шарли Эбдо" журналынын кеңсесине үч белгисиз адам чабуул койгон.
 8-январь — Шри - Ланкада президенттик шайлоо болуп, жыйынтыгында Маитрапала Сирисена жеңишке жеткен.
 11-январь — Хорватиянын президентинин шайлоосунун экинчи туру. Жеңишке Колинда Грабар-Китарович жеткен. 
 14-январь — Италиянын президенти  Джорджо Наполитано отставкага кеткен. 
 20-январь — Замбияда президенттик шайлоо өтүп, жыйынтыгында жеңишке Эдгар Лунгу жеткен. 
 22-январь — Йемендин Абд Раббо Мансур Хади отставкага кеткен.
 23-январь — Сауд Аравиясынын падышасы Абдуллах Аль Сауд каза болуп, анын ордуна Абдуллахтын иниси Салман ибн Абдул-Азиз Аль Сауд келген.
 24-январдан — 1-февралга чейин — XXVII кышкы Универсиада өткөн (1-бөлүгү, Штребке-Плесо жана Осрблье, Словакия).
 25-январь:
 Грецияда кезексиз парламенттик шайлоо болуп, оппозициялык СИРИЗА партиясы жеңип чыккан.
 Эдгар Лунгу Замбиянын президенттик кызматына киришкен.
 26-январь — Грециянын жаңы өкмөт башчысы СИРИЗА партиясынын жетекчиси Алексис Ципрас болгон. 
 31-январь - Италияны жаңы президенти болуп Серджио Маттарелла шайланган.

Февраль 
 3-февраль — Серджио Маттарелла Италиянын президент кызматына киришкен.
 4-февраль — Тайвандын борбору болгон Тайбэй шаарынан алыс эмес жерде TransAsia компаниясынын ATR 72-600 учагы кыйрап, ичиндеги 58 адамдын 43ү каза болуп, 15и жаракат алган.
 4—14-февраль күндөрү — XXVII кышкы Универсиада (2-бөлүгү, Гранада, Испания)
 5—15-февраль — 65-Берлин эл аралык кинофестивалы.
 14-февраль — Копенгаген шаарында (Дания) атышуу болуп, жыйынтыгында 3 киши каза болгон жана 5 киши жаракат алган.
 18-февраль:
 Грецияда президенттик шайлоо өтүп,  Прокопис Павлопулос шайланат.
 Молдованын өкмөт башчысы Кирилл Габурич болгон.
 19-февраль — египеттик аскерлер Ливиянын аймагына кирип, Ислам Мамлекети тобу басып алган Дерна шаарына чабуул коюшкан.  
 19-февралдан — 1-мартка чейин — лыжа түрүндөгү спорт боюнча дүйнөлүк чемпионат өткөн (Фалун, Швеция).
 27-февраль — Москвада оппозиционер, Орусиянын Республикалык партиясынын төрагасы Борис Немцов өлтүрүлгөн.

Март 
 1-март:
 Эстонияда парламенттик шайлоо өткөн.
 Тажикистанда да парламенттик шайлоо болуп, анда жалгыз НДП партиясы беш пайыздык барьерден ашкан.
 4-март — Засядько атындагы шахтада (Донецк) авария болуп, 34 шахтёр каза болгон. 
 11-март — Казан шаарында (Россия) ири соода борборунда өт чыгып, 17 адам каза болуп, 40 киши жаракат алган. 
 17-март — Израилде кезексиз парламенттик шайлоо өткөн. 
 18-март — Тунистин борбор шаарындагы Бардо музейне террористтер кол салып, 20дан кем эмес адам мерт кеткен. 
 20-март:
 Абхазиянын жаңы өкмөт башчысы болуп Артур Миквабия дайындалган.
 Йемендин Сана шаарында террористтер эки мечитти жардырышып, жыйынтыгында 137 адам каза болуп, 357 адам жаракат алышкан. Жардырууларды Ислам Мамлекети тобу өз моюнуна алган.
 24-март — Франциянын түштүгүндө A320 үлгүсүндөгү жүргүнчүлөр учагы кыйраган, ичинде болгон 150 адам тең каза болгон.
 29-март — Өзбекстанда президенттик шайлоо өтүп, жыйынтыгында мурдагы президент Ислам Каримов кайрадан жеңишке жеткен.

Апрель 

 2-апрель Кениянын Гарисса шаарындагы университетке «Аль-Шабааб» тобунун терррорчулары чабуул коюшкан, 148 адам өлгөн.
 5-апрель — оңдолуп жана жаңыртылган Чоң  адрондук коллайдер ишке киришкен.
 14-апрель — Жер Ортолук деңизде Ливиядан Италияга легалдуу эмес 550 мигрантты жеткирип бараткан кеме чөгүп кетип, 400дөн ашык адам каза болгон, алардын көбүн балдар түзгөн. 
 19-апрель:
 Финляндияда парламенттик шайлоо болгон.
 Жер Ортолук деңизде балык улоочу кеме кыйрап, 28 адам куткарылса, 24тү каза болгон.
 25—28-апрель — Непалда күчү  7,8 Mwге жеткен жер титирөө болгон.Зилзаладан 8699 киши каза болуп, 22 489 адам жаракат алышкан, 8 млн киши жабыр тарткан. Индияда 69 адам каза болуп, 270тей адам жарадар болсо, Кытайда 25 адам каза болуп, 117 киши жарадар болгон.
 26-апрель:
 Казакстанда президенттик шайлоодо мурунку президент Нурсултан Назарбаев жеңишке жеткен.
 Түндүк Кипрда президенттик шайлоонун 2-туру болуп, Мустафа Акынджи жеңген.
 27-апрель — америкалык SpaceX компаниясы космоско биринчи түркмөн спутнигин учурган.

Май 
 1-майдан — 31-октябрга чейин — эл аралык EXPO-2015 көргөзмөсү өткөрүлгөн, ага Кыргызстан да катышкан. (Милан, Италия)

 7-май — Улуу Британияда парламенттик шайлоо болуп өтүп, Консервативдик партия жеңишке жеткен.

 8-май — Кыргызстан Евразиялык Экономикалык Биримдикке кошулат.
 9-май - Улуу Жеңиштин 70 жылдыгы болуп, Бишкекте аскердик парад өткөрүлгөн.
 13—24-май күндөрү — 68-чи Канн кинофестивалы өткөн
 16-май:
 Ислам мамлекети тобу Ирактын Рамади шаарын басып алуу менен Анбар провинциясына толук көзөмөл жүргүзө баштагн. Ирак өзүнүн алсыздыгын жарыялаган.
 19—23-май күндөрү — юбилейдик 60-чы "Еврокөрүнүү" ыр конкурсу өткөн (Австрия). Конкурста Монс Сельмерлёв (Швеция) «Heroes»ыры менен жеңген.
 27-май — Швейцариянын Цюрих шаарында ФИФАнын бир нече жогорку кызматты ээлеген чиновниктери камакка алынышкан.

Июнь 
 3-июнь — Латвияда президенттик шайлоо өтүп, мурдагы коргоо министри Раймондс Вейонис жеңген. 
 12—28-июнь күндөрү — Биринчи Европа оюндары өтөт (Баку, Азербайджан).
 18-июнь — Парламенттик шайлоо Данияда өткөн.

Июль 
 3—14-июль —XXVIII Жайкы Универсиада өткөн (Кванджу, Түштүк Корея).
 4—26-июль — 102-чи велокөпкүндүгү болгон Тур де Франс өткөн, Sky Team командасыны өкүлү Криса Фрума жеңишке жеткен. 
 8—10-июль — VII БРИКС өлкөлөрүнүн саммити (Уфа, Орусия).
 9—10-июль — ШКУ(ШОС)нун өлкө башчыларынын 20-чы жолугушуусу өткөн(Уфа, Орусия).
 14-июль — НАСАнын «Жаңы горизонттор» аттуу космостук кемеси Плутон планетасынын жанынан өткөн. 
 20-июль -  Суруч шаарында (Турция) 32 адамдын өмүрүн алган теракт болгон.

 29-июль — «Microsoft»  компаниясы «Windows 10» операциялык системасын чыгарган.

 31-июлда — Эл Аралык Олимпиадалык комитет Пекинди 2022-жылы өтө турчу Кышкы Олимп оюндарын бекитти.

Август 
 6-август - Египетте жаңы Суэц каналы ачылган.
 12-август — Кыргызстан ЕАЭБге толук кандуу мүчөсү болду.
 12—15-август күндөрү — Тяньцзинь шаарында (Кытай) күйүүчү заттар сакталган кампада жарылуу болуп, 173 адам каза болсо, 800 адам жарадар болгон, 21 өртөчүргүч менен. Эки жарылуунун күчү тротил эквиваленти боюнча 3 жана 21 тоннаны түзүп, 95 адам дайынсыз жоголгон. 
 13-август — Ирактын Багдад шаарында базарда жардыруу болуп, 80 адам өлгөн. 
 17-август - Таиланддын борбору Бангкок шаарында 19 адамдын өмүрүн алган теракт болгон.
 22—30-август күндөрү — Пекин шаарында жеңил атлетика боюнча дүйнөлүк чемпионат өтөт.
 24—30-август күндөрү — 30-чу дзюдо боюнча дүйнөлүк чемпионат болуп өткөн (Астана, Казакстан).
 27-август — Грециянын тарыхында биринчи жолу аял премьер-министр болуп  Василика Тану-Христофилу дайындалган.

Сентябрь 
 2—12-сентябрь күндөрү — 72-чи Венеция кинофестивалы өткөн.
 7—13-сентябрь — көркөм гимнастика боюнча дүйнөлүк чемпионат өткөн (Штутгарт, Германия).
 7—15-сентябрь — күрөш боюнча дүйнөлүк чемпионат өткөн (Лас-Вегас, АКШ).
 11-сентябрь:
 Мекке шаарындагы аль-Харам мечитине кран кулап, 107 адам каза болуп, 120 киши жарадар болгон. 
 Сингапурда парламенттик шайлоо өткөн.
 24-сентябрь — Мекке шаарына жакын Мина аймагында тыгылыштан улам 717 адам каза болуп, 863 киши жаракат алган. 
 28-сентябрь — НАСАнын адистери Марс планетасында туздуу суунун агымы бар экендигин далилдеген материалдарды иштеп чыккан.  
 30-сентябрь — Орусия Сириядагы Ислам Мамлекети тобуна каршы биринчи авиасоккусун баштаган.

Октябрь 
 4-октябрь:
 Кыргызстанда парламенттик шайлоо өтүп, жыйынтыгында 6 партия парламентке өткөн, жеңишти КСДП партиясы камсыз кылган.
 Португалияда парламенттик шайлоо болуп, социал-демократтар партиясы жеңишке жеткен.
 Гватемалада жер көчкү болуп, 131 киши каза болгон.
 10-октябрь — Турциянын борбору Анкарада 95 адамдын өмүрүн алган теракт болгон. 
 11-октябь:
 Беларусияда президенттик шайлоо болуп, Александр Лукашенко жеңген.
 Гвинеяда шайлоодо  Альфа Конде президент болгон.
 23-октябрь — Испания Ооганстандан өз аскерлерин чыгарган.  
 26-октябрь — Ооганстанда жана Пакистанда күчү 7,5 баллга жеткен жер титирөө болуп, Ооганстанда 33, Пакистанда 228 адам мерт кеткен.  
 31-октябрь — Орусиялык «Когалымавиа» компаниясына таандык Airbus A321 учагы Египеттин Синай жарымаралында кыйрап, 224 адам өлгөн.

Ноябрь 
 1-ноябрь - Азербайжанда парламенттик шайлоо өткөн.
 4-ноябрь — Канаданын жаңы өкмөт башчысы Джастин Трюдо болгон.
 9-ноябрь — Каталониянын парламенти эгемендүү автономиялык область жөнүндөгү резолюцияны кабыл алган.
 13-ноябрь — Парижде бир нече терактылар сериясы болуп өткөн. 130 адам өлүп, 351 киши жарадар болгон.
 15—16-ноябрь — Турциянын Анталья шаарында G-20 саммити.
 16-ноябрь -  Ботсванада  1111 карат келген алмаз табылган, ал — акырык жүз жыл ичинде эң чоң, ал эми тарыхта чоңдугу боюнча экинчи болуп калды. 
 18—19-ноябрь — АТЭС саммити өткөн(Манила, Филиппиндер).
 25-ноябрь - Кыргызстандын калкынын саны 6 000 000го жетип, 6 млнчу жарандын атын Айлин коюшту.

Декабрь 
 2-декабрь:
 Крымда энергокөпүрө ишке киришти.
 Испаниянын конституциялык соту Каталониянын көз карансыздыгы жөнүндө резолюциясын жокко чыгарды.
 6-декабрь:
 Венесуэлада парламенттик шайлоолор.
 Арменияда президенттик башкаруу формасынан парламенттик башкаруу формасына өтүү тууралуу конституциялык референдум болуп өтүп, жыйынтыгында шайлоочулардын 63,35 %ы парламенттик башкарууга өтүүгө добушун беришкен. 
 10-декабрь:
 Wendelstein 7-X эксперименттик термоядролук реактордо тесттик плазма алынган.
 Аргентинанын жаңы шайланган президенти Маурисио Макри расмий түрдө ишке киришкен.
 11-декабрь — Жерге Союз ТМА-17М экипажы кайтып келген. Экипаж курамы: Олег Кононенко (Орусия), Кимия Юи (Япония) жана Челла Линдгрена (АКШ).
 15-декабрь - Союз ТМА-19М космостук кемеси учурулган, курамда Юрий Маленченко, Тимоти Копра жана Тимоти Пик менен.
 20-декабрь — Испаниядагы шайлоолор.
 22-декабрь — АКШда СССРдин жана Батыш блок менен Кытайдын аймагына өзөктүк чабуулдар буталары тууралуу жашыруун тизмек жарыяланган.
 29-декабрь — Буркина-Фасонун жаңы шайланган президенти Рок Марк Кристиан Каборе расмий түрдө ишке киришкен.
 30-декабрь:
 Борбордук Африка Республикасындагы шайлоолор.
 Георгий Квирикашвили Грузиянын премьер-министри болуп дайындалды.

Илим

Спорт

Жыл адамы 
Time журналынын версиясы боюнча жыл адамы — Ангела Меркель, Германиянын канцлери.

Каза болгондор

Нобель сыйлыгы 

 Медицина жана физиология боюнча — Уильям Кэмпбелл жана Сатоси Омура — «Тоголок паразит курттар жаратуучу ооруларды айыктыруу үчүн жаңы методиканы иштеп чыккандыгы үчүн», Ту Юю — «Anopheles түрүндөгү чиркейлер тараткан безгек оорусуна каршы терапияны иштеп чыккандыгы үчүн» алышкан.
 Физика боюнча — Такааки Кадзита жана Артур Макдональд — «Нейтриндик осцилляцияларды ачышкандыгы үчүн» бул сыйлыкка татыктуу болушкан.
 Химия боюнча — Томас Линдаль, Азиз Санджар, Пол Модрич — «ДНКнын калыбына келүү жолун иштеп чыккандыгы үчүн» алышкан.
 Адабият боюнча — Светлана Алексиевич — «Азыркы кездеги түйшүккө жана кайраттуулукка эстелик тууралуу эмгеги үчүн».
 Тынчтык боюнча — Тунис мамлекеттик диалог квартетине — «2011-жылы болуп өткөн Жасмин революциясынан кийинки Тунистеги плюралисттик демократияны түзүүгө квартеттин зор салымдары үчүн».
 Экономика боюнча — Энгус Дитон — «Керектөөнү, жакырчылыкты жана жетиштүүлүктү анализдеген иштери үчүн» берилген.

Тиркемелер